stanford-oval/wikipedia huggingface dataset:
โรงพยาบาลมหาสารคาม

| โรงพยาบาลมหาสารคาม |
| --- | --- |
Mahasarakham Hospital


ประเภท: โรงพยาบาลประจำจังหวัด
ที่ตั้ง: 168 ถนนผดุงวิถี ตำบลตลาด อำเภอเมือง จังหวัดมหาสารคาม 44000
ข้อมูลทั่วไป
ก่อตั้ง: พ.ศ. 2490
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยขอนแก่น
ผู้อำนวยการ: นายแพทย์ภาคภูมิ มโนสิทธิศักดิ์
จำนวนเตียง: 580 เตียง
แพทย์: 112 คน
เว็บไซต์: https://www.mkh.go.th/th/
โรงพยาบาลมหาสารคาม เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั้งผู้ป่วยในและผู้ป่วยนอก ตั้งอยู่ที่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น
ประวัติ

โรงพยาบาลมหาสารคาม เริ่มการก่อสร้างในปี 2490 บนเนื้อที่ 12 ไร่เศษ ตั้งอยู่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม โดยได้รับโอนที่ดินจากสถานีสุขศาลา เทศบาลเมืองมหาสารคามเป้นสถานที่ในการก่อสร้าง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ
โรงพยาบาลมหาสารคาม ได้รับการรับรองคุณภาพโรงพยาบาลในวันที่ 10 เดือนพฤศจิกายน  2548  จากสถาบันพัฒนาและรับรองคุณภาพโรงพยาบาล และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลมหาสารคาม ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลมหาสารคาม ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลมหาสารคาม
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลมหาสารคาม จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต (พ.บ.) สาขาวิชาแพทยศาสตร์:  มหาวิทยาลัยขอนแก่น
ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3) ระดับชั้นคลินิก (ชั้นปี 4 - 6):  มหาวิทยาลัยขอนแก่น  ศูนย์แพทยศาสตรศึกษาชั้นคลินิก โรงพยาบาลมหาสารคาม
แหล่งข้อมูลอื่น

ระบบสารสนเทศทางภูมิศาสตร์ เก็บถาวร 2021-08-22 ที่ เวย์แบ็กแมชชีน
โรงพยาบาลมหาสารคาม
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยขอนแก่น |
| --- | --- | --- |
| โรงพยาบาลมหาวิทยาลัย | โรงพยาบาลศรีนครินทร์ · ศูนย์หัวใจสิริกิติ์ |  |
| ศูนย์แพทยศาสตรศึกษาชั้นคลินิก | โรงพยาบาลขอนแก่น · โรงพยาบาลมหาสารคาม · โรงพยาบาลอุดรธานี |  |
ปรารถนา องค์ชัยศักดิ์

| ปรารถนา​ องค์​ชัย​ศักดิ์​ |
| --- | --- |
เกิด: 6 มกราคม พ.ศ. 2521 (46 ปี)
อาชีพ: นักแสดง
ปีที่แสดง: พ.ศ. 2534 - พ.ศ. 2548
สังกัด: อาร์เอส
ปรารถนา​ องค์​ชัยศักดิ์​ หรือ โบว์ เป็นอดีตนักแสดงหญิงในสังกัด อาร์เอส โปรโมชั่น ปัจจุบันยุติบทบาทนักแสดงแล้ว หลังจากหมดสัญญากับทางต้นสังกัดเมื่อปี พ.ศ. 2547
ประวัติ

โบว์ถือว่าเป็นนักแสดงที่มีคุณภาพทางค่ายอาร์เอส
ผลงาน > ละครโทรทัศน์

| พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2540 | สุดแต่ใจจะไขว่คว้า | วันสว่าง เกียรติตระกูล (สว่าง) | ช่อง 3 |
| 2541 | ตุ๊ต๊ะต๋อมแต๋ม | ฟ้า | ช่อง 3 |
| 2541 | เพลงใบไม้ร่วง | กานต์ดา | ช่อง 7 |
| 2542 | พ่อ ตอน วัคซีน | กานต์มน | ช่อง 5 |
| 2542 | คุณนายจิตป่วน | เมย์วดี | ช่อง 3 |
| 2543 | โลกทั้งใบให้นายคนเดียว | ป้อน | ช่อง 7 |
| 2543 | ผยอง | สวย / นะสื่อ | ช่อง 3 |
| 2544 | ซิงตึ๊ง | หงม้อ | ช่อง 3 |
| 2545 | พยัคฆ์ร้าย โอมเพี้ยง | พิณ | ช่อง 3 |
ผลงาน > ภาพยนตร์

เจนนี่ กลางวันครับกลางคืนค่ะ (2539) คู่กับ สุพจน์ จันทร์เจริญ
18-80 เพื่อนซี้ไม่มีซั้ว (2540) คู่กับ ธนา สุทธิกมล
ปาฏิหาริย์โอม สมหวัง (2541) คู่กับ สุพจน์ จันทร์เจริญ, ธนา สุทธิกมล
ผลงาน > มิวสิควีดีโอ

โทรหากันหน่อย - เจมส์ เรืองศักดิ์ ลอยชูศักดิ์
หลงทาง - เต๋า สมชาย เข็มกลัด
มันดีอยู่แล้ว - เต๋า สมชาย เข็มกลัด
เจนนี่ - ลิฟท์ สุพจน์ จันทร์เจริญ
แอบรัก - ลิฟท์ สุพจน์ จันทร์เจริญ
ใช่เธอหรือเปล่า - โมเม นภัสสร บุรณศิริ
เรามีเรา - ลิฟท์-ออย
ห่วงใยเหลือเกิน - แซ้งค์ ปฏิวัติ เรืองศรี
ผลงาน > พิธีกร

พิธีกรรายการ ช็อกเกม คู่กับ อนันต์ บุญนาค
ผลงาน > รางวัล

รางวัลเยาวชนดีเด่น และเยาวชนที่ป้องกันปัญหาสังคม เนื่อในวันเยาวชนแห่งชาติ ปี 2543
อำเภอเนินสง่า

| อำเภอเนินสง่า |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Noen Sa-nga
คำขวัญ: เลื่องชื่อไข่เค็มตาเนิน เพลินตาเสื่อกกหนองฉิม กะฮาดปลาร้าบองชวนชิม พริ้มพรายผ้าไหมรังงาม สมนามเนินสง่าพาเจริญ
แผนที่จังหวัดชัยภูมิ เน้นอำเภอเนินสง่า
พิกัด: 15°33′51″N 102°0′6″E﻿ / ﻿15.56417°N 102.00167°E﻿ / 15.56417; 102.00167
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 222.03 ตร.กม. (85.73 ตร.ไมล์)
ประชากร (2564)
 • ทั้งหมด: 25,968 คน
 • ความหนาแน่น: 116.96 คน/ตร.กม. (302.9 คน/ตร.ไมล์)
รหัสไปรษณีย์ : 36130
รหัสภูมิศาสตร์: 3615
ที่ตั้งที่ว่าการ: ที่ว่าการอำเภอเนินสง่า หมู่ที่ 5 ตำบลหนองฉิม อำเภอเนินสง่า จังหวัดชัยภูมิ 36130
 ส่วนหนึ่งของสารานุกรมประเทศไทย
เนินสง่า เป็นอำเภอหนึ่งของจังหวัดชัยภูมิ ตั้งอยู่ทางทิศตะวันออกเฉียงใต้ของจังหวัด โดยอำเภอเนินสง่านับเป็น 1 ใน 4 อำเภอของจังหวัดชัยภูมิที่มีทางรถไฟสายชุมทางแก่งคอย - ลำนารายณ์ - ชุมทางบัวใหญ่ผ่าน มีสถานีรถไฟหนองฉิม เป็นสถานีรถไฟย่อยประจำอำเภอ
ประวัติ

เดิมท้องที่อำเภอเนินสง่าทั้งหมดถูกรวมอยู่ภายใต้การปกครองของตำบลละหาน อำเภอจัตุรัส ต่อมาในวันที่ 5 กันยายน พ.ศ. 2481 กระทรวงมหาดไทยได้มีการแยกการปกครองหมู่ที่ 2,4,6,12-13,19-20,23-25 จากตำบลละหาน จัดตั้งเป็นตำบลตาเนิน และในวันที่ 27 กรกฎาคม พ.ศ. 2507 ได้แยกบางหมู่บ้านออกมาจากการปกครองของตำบลละหานอีกครั้ง รวมตั้งเป็นตำบลหนองฉิม วันที่ 1 กันยายน 2513 กระทรวงมหาดไทยได้มีการแยกการปกครองหมู่ที่ 4-9,11,13,15,18 จากตำบลตาเนิน จัดตั้งเป็นตำบลกะฮาด และในวันที่ 10 ตุลาคม 2529 กระทรวงมหาดไทยได้มีการแยกบางหมู่บ้านออกมาจากการปกครองของตำบลหนองฉิม จัดตั้งเป็นตำบลรังงาม
ต่อมาสมาชิกสภาผู้แทนราษฎรจังหวัดชัยภูมิเขต 3 สมาชิกสภาจังหวัดชัยภูมิเขตเลือกตั้งอำเภอจัตุรัส พ่อค้า ประชาชนได้ร่วมกันประชุมปรึกษาหารือและพิจารณาเห็นว่าพื้นที่จำนวน 4 ตำบลของอำเภอจัตุรัส ประกอบด้วยตำบลหนองฉิม ตำบลตาเนิน ตำบลกะฮาด และตำบลรังงาม เป็นชุมชนขนาดใหญ่ มีประชากรอาศัยอยู่หนาแน่นแต่อยู่ห่างไกลจากที่ว่าการอำเภอจัตุรัส จึงได้มีมติยื่นเรื่องให้กรมการปกครอง กระทรวงมหาดไทยพิจารณาจัดตั้งกิ่งอำเภอขึ้น โดยแยกพื้นที่การปกครอง 4 ตำบลของอำเภอจัตุรัส ซึ่งทางราชการได้พิจารณาหลักเกณฑ์และสภาพปัญหาข้อเท็จจริง จึงได้ประกาศจัดตั้ง กิ่งอำเภอเนินสง่า เมื่อวันที่ 1 เมษายน พ.ศ. 2535 โดยกำหนดที่ตั้งที่ว่าการอำเภอบริเวณที่สาธารณประโยชน์ บ้านหนองผักชี หมู่ที่ 5 ตำบลหนองฉิม เนื้อที่ 36 ไร่ และราษฎรบริจาคที่ดินสมทบ จำนวน 25 ไร่ 2 งาน 61 ตารางวา รวมที่ดินตั้งที่ว่าการกิ่งอำเภอเนินสง่าทั้งหมด 61 ไร่ 2 งาน 61 ตารางวา และในวันที่ 15 ธันวาคม 2536 ทางราชการได้ตั้งสถานีตำรวจภูธรกิ่งอำเภอเนินสง่า ซึ่งเขตอำนาจความรับผิดชอบและเขตพื้นที่การปกครองของสถานีตำรวจภูธรกิ่งอำเภอเนินสง่าที่ตั้งขึ้นใหม่ครอบคลุมสถานีตำรวจภูธรตำบลบ้านตาเนินที่ตั้งขึ้นเมื่อวันที่ 16 พฤศจิกายน พ.ศ. 2531 จึงไม่มีความจำเป็นต้องมีสถานีตำรวจภูธรตำบลบ้านตาเนินอีกต่อไป ซึ่งเดิมสถานีตำรวจภูธรตำบลบ้านตาเนินมีพื้นที่สอบสวนในเขตตำบล ตำบลตาเนิน ตำบลหนองฉิม ตำบลกะฮาด และตำบลรังงามในอำเภอเนินสง่าในปัจจุบัน
และต่อมาได้มีพระราชกฤษฎีกายกฐานะขึ้นเป็น อำเภอเนินสง่า ตามประกาศกระทรวงมหาดไทยลงวันที่ 15 กันยายน พ.ศ. 2540 โดยให้มีผลตั้งแต่วันที่ 26 กันยายน ปีเดียวกัน โดยการตั้งชื่ออำเภอเป็น "เนินสง่า" นั้น เกิดจากสถานที่ตั้งที่ว่าการอำเภอเป็นเนินสูง เพื่อให้เป็นชื่อที่ไพเราะมากยิ่งขึ้น จึงตั้งชื่อว่า  "เนินสง่า"
ที่ตั้งและอาณาเขต

อำเภอเนินสง่าตั้งอยู่ทางทิศตะวันออกเฉียงใต้ของจังหวัด  มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอจัตุรัสและอำเภอเมืองชัยภูมิ
ทิศตะวันออก ติดต่อกับอำเภอบ้านเหลื่อมและอำเภอคง (จังหวัดนครราชสีมา)
ทิศใต้ ติดต่อกับอำเภอคงและอำเภอพระทองคำ (จังหวัดนครราชสีมา)
ทิศตะวันตก ติดต่อกับอำเภอจัตุรัส
การแบ่งเขตการปกครอง > การปกครองส่วนภูมิภาค

อำเภอเนินสง่าแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | หนองฉิม |  |  |  | (Nong Chim) | 15 หมู่บ้าน |  |
| 2. | ตาเนิน |  |  |  | (Ta Noen) | 14 หมู่บ้าน |  |
| 3. | กะฮาด |  |  |  | (Kahat) | 10 หมู่บ้าน |  |
| 4. | รังงาม |  |  |  | (Rang Ngam) | 8 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเนินสง่าประกอบด้วยองค์กรปกครองส่วนท้องถิ่น 4 แห่ง ได้แก่
องค์การบริหารส่วนตำบลหนองฉิม ครอบคลุมพื้นที่ตำบลหนองฉิมทั้งตำบล
องค์การบริหารส่วนตำบลตาเนิน ครอบคลุมพื้นที่ตำบลตาเนินทั้งตำบล
องค์การบริหารส่วนตำบลกะฮาด ครอบคลุมพื้นที่ตำบลกะฮาดทั้งตำบล
องค์การบริหารส่วนตำบลรังงาม  ครอบคลุมพื้นที่ตำบลรังงามทั้งตำบล
โรงเรียนราชประชานุเคราะห์ ๕๐

| โรงเรียนราชประชานุเคราะห์ ๕๐ Rajaprajanugroh 50 School Rajaprajanugroh 50 School |
| --- | --- |

ที่ตั้ง
ถนนมิตรภาพ ตำบลโนนสมบูรณ์ อำเภอบ้านแฮด จังหวัดขอนแก่น 40110
ข้อมูล
ชื่ออื่น: ร.ป.ค.๕๐ / RPG.50
ประเภท: การศึกษาพิเศษ
คำขวัญ: ทุกคนมีศักดิ์ศรี มีคุณค่า สามารถพัฒนาให้ดีได้
สถาปนา: 6 ธันวาคม พ.ศ. 2519 (48 ปี)
หน่วยงานกำกับ: สังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการโรงเรียน: ดร.สุวิชญา ชินธนาชูกิจ
สี:    สีเทา สีแดง
เพลง: มาร์ชราชประชา
เว็บไซต์: เฟสบุ๊คโรงเรียน
โรงเรียนราชประชานุเคราะห์ ๕๐ (อังกฤษ: Rajaprajanugroh 50 School) เดิมชื่อโรงเรียนศึกษาสงเคราะห์ขอนแก่น (แต่เดิมก่อตั้งโดยใช้ชื่อว่าโรงเรียนศึกษาสงเคราะห์โนนสมบูรณ์) และปัจจุบันถูกเปลี่ยนชื่อเป็นโรงเรียนราชประชานุเคราะห์ ๕๐ สังกัด สังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเมื่อวันที่ 6 ธันวาคม พ.ศ. 2519 โดยมีวัตถุประสงค์เพื่อมุ่งจัดการศึกษาสำหรับเด็กด้อยโอกาสทุกกลุ่มเป้าหมาย ปัจจุบันมีนักเรียนประมาณ 781 คน (ปีการศึกษา2560)
สัญลักษณ์โรงเรียน > ตราโรงเรียน

ตราประจำโรงเรียน
เป็นเครื่องหมายรูป พระมหามงกุฎ
สัญลักษณ์โรงเรียน > สีประจำโรงเรียน

สีเทา สีแดง
แหล่งข้อมูลอื่น

Facebookหลักของโรงเรียนราชประชานุเคราะห์ ๕๐
แผนที่และภาพถ่ายทางอากาศของ โรงเรียนราชประชานุเคราะห์ ๕๐
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°15′28″N 102°46′31″E﻿ / ﻿16.257800°N 102.775188°E﻿ / 16.257800; 102.775188
บ้า

บ้า อาจหมายถึง
ความบ้าคลั่ง (insanity, craziness, madness)
คนบ้า (คนวิกลจริต)
ความคลั่งไคล้ (mania)
ปลาบ้า
ยาบ้า
วันเทคโนโลยีของไทย

| วันเทคโนโลยีของไทย |
| --- | --- |
จัดขึ้นโดย:  ไทย
ประเภท: วันสำคัญของชาติ
ความสำคัญ: เทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ในฐานะทรงเป็น "พระบิดาแห่งเทคโนโลยีของไทย"
วันที่: 19 ตุลาคม
ความถี่: ทุกปี
ครั้งแรก: พ.ศ. 2544
วันเทคโนโลยีของไทย (19 ตุลาคม) เป็นวันเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดย กระทรวงวิทยาศาสตร์และเทคโนโลยี เป็นหน่วยงานหลักในการจัดงาน และกิจกรรมเกี่ยวกับการเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะที่ทรงเป็น “พระบิดาแห่งเทคโนโลยีของไทย” โดยมีการเริ่มจัดงานครั้งแรกเมื่อปี พ.ศ. 2544
ประวัติ

จากการประชุมคณะรัฐมนตรีเมื่อวันที่ 12 ธันวาคม พ.ศ. 2543 ได้มีมติว่า ให้ความเห็นชอบในการเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะทรงเป็น "พระบิดาแห่งเทคโนโลยีของไทย" และให้วันที่ 19 ตุลาคมของทุกปีเป็น "วันเทคโนโลยีของไทย" เนื่องจากวันที่ 19 ตุลาคม พ.ศ. 2515 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงอำนวยการสาธิตฝนเทียมสูตรใหม่ครั้งแรกของโลกด้วยพระองค์เอง ณ เขื่อนแก่งกระจาน จังหวัดเพชรบุรี และทรงพระปรีชาสามารถทำให้ฝนตกลงตรงเป้าหมาย ท่ามกลางสายตาของคณะผู้แทนของรัฐบาลจากต่างประเทศ เป็นครั้งแรก โดยมอบหมายให้กระทรวงวิทยาศาสตร์และเทคโนโลยี เป็นหน่วยงานหลักในการจัดงาน "พระบิดาแห่งเทคโนโลยีของไทย" และ "วันเทคโนโลยีของไทย" ร่วมกับหน่วยงานที่เกี่ยวข้องทั้งภาครัฐและเอกชน เพื่อเป็นการแสดงความจงรักภักดี และรำลึกในพระมหากรุณาธิคุณของพระบาทสมเด็จบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีต่อพสกนิกรชาวไทยมาโดยตลอด โดยทรงศึกษาค้นคว้าวิจัย และทรงนำเทคโนโลยีสมัยใหม่ มาประยุกต์ใช้แก้ไขปัญหาความเดือดร้อนของประชาชน ตลอดจนเป็นการแสดงเทคโนโลยี ที่คิดค้นประดิษฐ์และพัฒนาโดยคนไทย เพื่อเป็นการกระตุ้น ให้สาธารณชนเกิดความเชื่อมั่นและเข้าร่วมพัฒนาเทคโนโลยีของไทย
เชิงอรรถ

↑  การใช้คำว่า "พระบิดา" นี้ อาจจะไม่ถูกต้องทางด้านการใช้ภาษาเพราะ "เทคโนโลยีมิใช่เจ้า" จึงไม่มี "พระบิดา" แต่ผู้ใช้คำนี้อาจจะต้องการมุ่งที่พระบาทสมเด็จพระเจ้าอยู่หัวในฐานะที่ "ทรงเป็นเจ้า" โดยเรื่องนี้ยังเป็นหัวข้อที่ถกเถียงกันอยู่ในวงการภาษา เก็บความจาก อักษรอริยกะ (๑) โดย รศ. ดร.นิตยา กาญจนะวรรณ[ลิงก์เสีย]
ดูเพิ่ม

โครงการพระราชดำริ
โครงการฝนหลวง
แหล่งข้อมูลอื่น

วันเทคโนโลยีของไทย เก็บถาวร 2007-11-28 ที่ เวย์แบ็กแมชชีน - เว็บไซต์อย่างเป็นทางการของกระทรวงวิทยาศาสตร์และเทคโนโลยี
เกษตรตามใจพี่ที่ต่างโลก

| --- | --- |
เกษตรตามใจพี่ที่ต่างโลก

異世界のんびり農家 (Isekai Nonbiri Nōka)
ชื่อภาษาอังกฤษ: Farming Life in Another World
แนว: จินตนิมิต, ต่างโลก
นวนิยายชุด
เขียนโดย: คิโนซูเกะ ไนโต
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 29 ธันวาคม พ.ศ. 2559 – ปัจจุบัน
ไลต์โนเวล
เขียนโดย: คิโนซูเกะ ไนโต
วาดภาพโดย: ยาซูโมะ
สำนักพิมพ์: เอ็นเตอร์เบรน
กลุ่มเป้าหมาย: ชาย
วางจำหน่ายตั้งแต่: 30 ตุลาคม พ.ศ. 2560 – ปัจจุบัน
จำนวนเล่ม: 12 (หนังสือ)
มังงะ
เขียนโดย: คิโนซูเกะ ไนโต
วาดภาพโดย: ยาซูยูกิ สึรูงิ
สำนักพิมพ์: ฟูจิมิโชโบะ
สำนักพิมพ์ภาคภาษาไทย: ฟีนิกซ์
นิตยสาร: ดรากอนเอจรายเดือน
กลุ่มเป้าหมาย: โชเน็ง
วางจำหน่ายตั้งแต่: 9 พฤศจิกายน พ.ศ. 2560 – ปัจจุบัน
จำนวนเล่ม: 11 (หนังสือ)
มังงะ
อิเซไก นมบิริ โนกะ โนะ นิจิโจ
เขียนโดย: ยูจิ
สำนักพิมพ์: ฟูจิมิโชโบะ
นิตยสาร: ดรากอนเอจรายเดือน
กลุ่มเป้าหมาย: โชเน็ง
วางจำหน่ายตั้งแต่: 8 กรกฎาคม พ.ศ. 2565 – ปัจจุบัน
อนิเมะโทรทัศน์
กำกับโดย: เรียวอิจิ คูรายะ
เขียนบทโดย: โทโกะ มาจิดะ
ดนตรีโดย: ยาซูฮารุ ทากานาชิ Johannes Nilsson
สตูดิโอ: ซีโร-จี
เครือข่าย: AT-X, TV Tokyo, BS TV Tokyo
ฉาย:  6 มกราคม พ.ศ. 2566  –  24 มีนาคม พ.ศ. 2566
ตอน: 12 (รายชื่อตอน)
เกษตรตามใจพี่ที่ต่างโลก (ญี่ปุ่น: 異世界のんびり農家; โรมาจิ: Isekai Nonbiri Nōka; ทับศัพท์: อิเซไก นมบิริ โนกะ) เป็นซีรีส์ไลต์โนเวลญี่ปุ่น เขียนโดยคิโนซูเกะ ไนโต วาดภาพประกอบโดยยาซูโมะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนธันวาคม พ.ศ. 2559 ภายหลังได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือไลต์โนเวลตั้งแต่เดือนตุลาคม พ.ศ. 2560 ถึงเล่มที่ 12
มังงะดัดแปลงวาดภาพโดยยาซูยูกิ สึรูงิ ตีพิมพ์ในนิตยสารดรากอนเอจรายเดือน นิตยสารมังงะแนวโชเน็งของสำนักพิมพ์ฟูจิมิโชโบะ ตั้งแต่เดือนพฤศจิกายน พ.ศ. 2560  รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 เมื่อเดือนเมษายน พ.ศ. 2565 ซีรีส์อนิเมะโทรทัศน์ดัดแปลง ผลิตโดยสตูดิโอซีโร-จี ออกอากาศตั้งแต่เดือนมกราคมถึงมีนาคม พ.ศ. 2566
สื่อ > ไลต์โนเวล

ซีรีส์ไลต์โนเวลเขียนโดยคิโนซูเกะ ไนโต เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่วันที่ 29 ธันวาคม พ.ศ. 2559 ภายหลังได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือไลต์โนเวลตั้งแต่วันที่ 30 ตุลาคม พ.ศ. 2560 วาดภาพประกอบโดยยาซูโมะ วางจำหน่ายถึงเล่มที่ 12 เมื่อเดือนมีนาคม พ.ศ. 2565
| # | วันที่ออกจำหน่าย | ISBN |
| --- | --- | --- |
| 1 |  30 ตุลาคม พ.ศ. 2560 | 978-4-04-734848-6 |
| 2 |  5 มีนาคม พ.ศ. 2561 | 978-4-04-735018-2 |
| 3 |  5 กรกฎาคม  พ.ศ. 2561 | 978-4-04-735221-6 |
| 4 |  5 พฤศจิกายน  พ.ศ. 2561 | 978-4-04-735393-0 |
| 5 |  5 เมษายน  พ.ศ. 2562 | 978-4-04-735590-3 |
| 6 |  30 กันยายน พ.ศ. 2562 | 978-4-04-735733-4 |
| 7 |  8 เมษายน พ.ศ. 2563 | 978-4-04-736018-1 |
| 8 |  7 สิงหาคม พ.ศ. 2563 | 978-4-04-736205-5 |
| 9 |  28 ธันวาคม พ.ศ. 2563 | 978-4-04-736455-4 |
| 10 |  30 เมษายน พ.ศ. 2564 | 978-4-04-736521-6  (regular edition) 978-4-04-736522-3  (special edition) |
| 11 |  30 กันยายน พ.ศ. 2564 | 978-4-04-736796-8 |
| 12 |  31 มีนาคม พ.ศ. 2565 | 978-4-04-736983-2 |
สื่อ > มังงะ

มังงะดัดแปลงวาดภาพโดยยาซูยูกิ สึรูงิ เริ่มเผยแพร่ออนไลน์ทางเว็บไซต์ ComicWalker ของคาโดกาวะเมื่อวันที่ 12 ตุลาคม พ.ศ. 2560 ภายหลังตีพิมพ์ในนิตยสารดรากอนเอจรายเดือน นิตยสารมังงะแนวโชเน็งของสำนักพิมพ์ฟูจิมิโชโบะ ตั้งแต่วันที่ 9 พฤศจิกายนในปีเดียวกัน  รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 เมื่อเดือนเมษายน พ.ศ. 2565
มังงะสี่ช่องภาคแยกชื่อเรื่องว่า อิเซไก นมบิริ โนกะ โนะ นิจิโจ (異世界のんびり農家の日常, แปลว่า "ชีวิตประจำวันของเกษตรตามใจ ในต่างโลก") เริ่มตีพิมพ์ในนิตยสารดรากอนเอจรายเดือนในวันที่ 8 กรกฎาคม พ.ศ. 2565
| # | วันที่ออกจำหน่าย | ISBN |
| --- | --- | --- |
| 1 |  5 มีนาคม พ.ศ. 2561 | 978-4-04-072604-5 |
| 2 |  5 กรกฎาคม พ.ศ. 2561 | 978-4-04-072777-6 |
| 3 |  5 เมษายน พ.ศ. 2562 | 978-4-04-073130-8 |
| 4 |  9 กันยายน พ.ศ. 2562 | 978-4-04-073320-3 |
| 5 |  9 มกราคม พ.ศ. 2563 | 978-4-04-073425-5 |
| 6 |  7 สิงหาคม พ.ศ. 2563 | 978-4-04-073764-5 |
| 7 |  9 มีนาคม พ.ศ. 2564 | 978-4-04-074010-2 |
| 8 |  9 กันยายน พ.ศ. 2564 | 978-4-04-074237-3 |
| 9 |  8 เมษายน พ.ศ. 2565 | 978-4-04-074499-5 |
สื่อ > อนิเมะ

อนิเมะดัดแปลงมีการประกาศสร้างในวันที่ 29 มีนาคม พ.ศ. 2565  ภายหลังได้เผยว่าเป็นซีรีส์โทรทัศน์ผลิตโดยสตูดิโอซีโร-จี กำกับโดยเรียวอิจิ คูรายะ เขียนบทโดยโทโกะ มาจิดะ ออกแบบตัวละครโดยโยชิโกะ ไซโต ซึ่งรับผิดชอบเป็นหัวหน้าผู้กำกับแอเมชันด้วย แต่งดนตรีประกอบโดยยาซูฮารุ ทากานาชิและ Johannes Nilsson ซีรีส์อนิเมะออกอากาศตั้งแต่วันที่ 6 มกราคมถึง 24 มีนาคม พ.ศ. 2566 ทางช่อง AT-X และเครือข่ายอื่น ๆ
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "อุปกรณ์เกษตรสารพัดประโยชน์" ถอดเสียง: "Bannō Nōgu" (ญี่ปุ่น: 万能農具) | เรียวอิจิ คูรายะ | เรียวอิจิ คูรายะ | เรียวอิจิ คูรายะ | 6 มกราคม 2566 (2566-01-06) |
| 2 | "ชาวบ้านคนแรก" ถอดเสียง: "Dai Ichi Murabito" (ญี่ปุ่น: 第一村人) | เรียวอิจิ คูรายะ | เรียวอิจิ คูรายะ | เรียวอิจิ คูรายะ | 13 มกราคม 2566 (2566-01-13) |
| 3 | "ผู้ร่วมอยู่อาศัยลำดับต่อๆ มา" ถอดเสียง: "Dōkyonin Zokuzoku" (ญี่ปุ่น: 同居人 続々) | ทาเกชิ ชิเงะ | โทโกะ มาจิดะ | ไดจิ อิวานางะ | 20 มกราคม 2566 (2566-01-20) |
| 4 | "ทางน้ำจะทำให้การอยู่อาศัยลงตัวขึ้น" ถอดเสียง: "Suiro wa Kurashi o Jūjitsu Saseru" (ญี่ปุ่น: 水路は暮らしを充実させる) | โทรุ คิตาฮาตะ | โทโกะ มาจิดะ | โทรุ คิตาฮาตะ | 27 มกราคม 2566 (2566-01-27) |
| 5 | "แกงกะหรี่กับการใช้ชีวิตในฤดูหนาว" ถอดเสียง: "Karē to Ettō" (ญี่ปุ่น: カレーと越冬) | ยูซูเกะ โอโนดะ | โซอิจิโร โคจิมะ | ยาซูยูกิ โออิชิ | 3 กุมภาพันธ์ 2566 (2566-02-03) |
| 6 | "หมู่บ้าน" ถอดเสียง: "Mura Desu" (ญี่ปุ่น: 村です) | ฮิเดฮิโกะ คาโดตะ เรียวอิจิ คูรายะ | เรียวอิจิ คูรายะ | เรียวอิจิ คูรายะ | 10 กุมภาพันธ์ 2566 (2566-02-10) |
| 7 | "หัวใจที่มีใจบริการ" ถอดเสียง: "Omotenashi no Kokoro" (ญี่ปุ่น: おもてなしの心) | มาซาฮิโกะ ซูซูกิ | โทโกะ มาจิดะ | ไดจิ อิวานางะ | 17 กุมภาพันธ์ 2566 (2566-02-17) |
| 8 | "นักวิจัยกับคุณหนูทั้งสอง" ถอดเสียง: "Kenkyūsha to Futari no Ojō-sama" (ญี่ปุ่น: 研究者と二人のお嬢さま) | ทาเกชิ ชิงะ | โซอิจิโร โคจิมะ | ไดจิ อิวานางะ | 24 กุมภาพันธ์ 2566 (2566-02-24) |
| 9 | "พ่อค้ากับมังกร" ถอดเสียง: "Shōnin to Doragon" (ญี่ปุ่น: 商人とドラゴン) | ยูซูเกะ โอโนดะ | เรียวอิจิ คูรายะ | ไดจิ อิวานางะ เรียวอิจิ คูรายะ | 3 มีนาคม 2566 (2566-03-03) |
| 10 | "องค์หญิงยูริ" ถอดเสียง: "Ōhime Yūri" (ญี่ปุ่น: 王姫ユーリ) | โทรุ คิตาฮาตะ | โทโกะ มาจิดะ | โทรุ คิตาฮาตะ | 10 มีนาคม 2566 (2566-03-10) |
| 11 | "แต่ละวันและท่านต้นตระกูล" ถอดเสียง: "Hibi to Shiso-sama to" (ญี่ปุ่น: 日々と始祖さまと) | ทาเกชิ ชิงะ | โทโกะ มาจิดะ | ไดจิ อิวานางะ | 17 มีนาคม 2566 (2566-03-17) |
| 12 | "ถือกำเนิด" ถอดเสียง: "Tanjō" (ญี่ปุ่น: 誕生) | ฮิเดฮิโกะ คาโดตะ | เรียวอิจิ คูรายะ | โยชิตากะ ยาซูดะ เรียวอิจิ คูรายะ | 24 มีนาคม 2566 (2566-03-24) |
ดูเพิ่ม

ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน – อีกหนึ่งซีรีส์ไลต์โนเวลที่วาดภาพประกอบโดยยาซูโมะ (เขียนเรื่องโดยซัปปง)
แหล่งข้อมูลอื่น

เว็บโนเวล ที่โชเซ็ตสึกะ นิ นาโร (ญี่ปุ่น)
เว็บไซต์ทางการของมังงะเว็บไซต์แรก (ในภาษาญี่ปุ่น)
เว็บไซต์ทางการของมังงะเว็บไซต์ที่สอง (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะ เกษตรตามใจพี่ที่ต่างโลก ที่ปีลีปีลี
เกษตรตามใจพี่ที่ต่างโลก (นิยาย) ที่เครือข่ายข่าวอนิเมะ
| ด ค กซีโร-จี |
| --- | --- |
ซีรีส์โทรทัศน์:  แบตเทอรี่ คู่หูเบสบอล (2016)  รักวัยใสหัวใจอิตาเลียน (2017)  สึกุโมโมะ ภูตสาวแสบดุ (2017)  หัวใจไม่หยุดฝัน (2017)  Nil Admirari no Tenbin: Teito Genwaku Kitan (2018)  Doreiku (2018)  วันรูม ฤดูกาลที่ 2 (2018)  ก๊วนป่วนชวนบุ๋งบุ๋ง (2018)  The Idolmaster SideM Wake Atte Mini! (2018)  Rinshi!! Ekoda-chan (2019, #4)  นายท่านอยู่บนตักหรือบางทีอยู่บนหัวเรา (2019)  พิสูจน์นิยามความรักด้วยหลักวิชาสายวิทย์ (2020)  สึกุ สึกุโมโมะ (2020)  วันรูม ฤดูกาลที่ 3 (2020)  คู่หูสามเหลี่ยมล่าปีศาจ (2021)  พิสูจน์นิยามความรักด้วยหลักวิชาสายวิทย์ r=1-sinθ (2022)  บริษัทลุ้นรัก หนุ่มหิมะกับสาวสุดคูล (2023)  ชีวิตเกษตรตามใจ ในต่างโลก (2023)  เก็บคุณหนูตกอับได้ ต้องปั้นให้ร้ายซะแล้วสิ (2023)  เรื่องพิศวง เด็กสาว และเทพลักซ่อน (2024)  วิญญาณคร่ำครวญอยากวางมือแล้ว (2024)  ขอต้อนรับสู่ญี่ปุ่นนะ คุณเอลฟ์ (2025)  กระผมเป็น(เบฮีมอธ)มอนสเตอร์ S แรงค์ แต่ตอนนี้ถูกเอลฟ์เลี้ยงในฐาน(แมว)ครับ (2025)  ก๊วนป่วนชวนบุ๋งบุ๋ง ฤดูกาลที่ 2 (TBA) 
โอเอ็นเอ:  ดิ ไอดอลมาสเตอร์ ซินเดอเรลลาเกิร์ลส์ Theater Extra Stage (2020–2021)  ทาทามิจัง ภูติน้อยป่วนเมือง (2020)  หน้ากากเดนนรก (2021)  Lady Napoleon (TBA) 
โอวีเอ:  วันรูม ฤดูกาลที่ 2 (2018)  The Idolmaster SideM Wake Atte Mini! (2019)  สึกุโมโมะ ภูตสาวแสบดุ (2020) 
ภาพยนตร์:  Kukuriraige -Sanxingdui Fantasy- (unreleased)  Break of Dawn (2022) 
 หมวดหมู่
บดี จุณณานนท์

| บดี จุณณานนท์ม> ป.ช. ม.ว.ม. ท.จ.ว. |
| --- | --- |

รัฐมนตรีว่าการกระทรวงการคลัง
ดำรงตำแหน่ง 24 พฤษภาคม พ.ศ. 2539 – 27 กันยายน พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: สุรเกียรติ์ เสถียรไทย
ถัดไป: ชัยวัฒน์ วิบูลย์สวัสดิ์
เลขาธิการคณะรัฐมนตรี
ดำรงตำแหน่ง 1 ตุลาคม พ.ศ. 2535 – 30 กันยายน พ.ศ. 2536
นายกรัฐมนตรี: ชวน หลีกภัย
ก่อนหน้า: นาวาอากาศเอก โสภณ สุวรรณะรุจิ
ถัดไป: วิษณุ เครืองาม
 
ข้อมูลส่วนบุคคล
เกิด: 30 สิงหาคม พ.ศ. 2478 (89 ปี)
คู่สมรส: ร.ท.หญิง รุจิราภรณ์ จุณณานนท์
ลายมือชื่อ: 

บดี จุณณานนท์ (30 สิงหาคม พ.ศ. 2478 —) ประธานกรรมการบริหาร บริษัท พุทธธรรมประกันภัย จำกัด (มหาชน) อดีตรัฐมนตรีว่าการกระทรวงการคลัง ในรัฐบาลของนายบรรหาร ศิลปอาชา และอดีตผู้อำนวยการสำนักงบประมาณ เป็นที่รู้จักในฐานะที่เป็นผู้อำนวยการสำนักงบประมาณที่ครองตำแหน่งอยู่นานที่สุด และยังเคยดำรงตำแหน่งเลขาธิการคณะรัฐมนตรี
ประวัติ

บดี จุณณานนท์ เกิดเมื่อวันที่ 30 สิงหาคม พ.ศ. 2478 เป็นบุตรของพระยาอรรถการีย์นิพนธ์ (สิทธิ จุณณานนท์) อดีตรัฐมนตรีว่าการกระทรวงยุติธรรม กับ คุณหญิงพร้อมเพรา อรรถการีย์นิพนธ์ ด้านชีวิตครอบครัวสมรสกับ ร.ท.(หญิง) รุจิราภรณ์ จุณณานนท์ (ธิดาคนโตของ พลโทอัมพร จินตกานนท์ อดีตรัฐมนตรีช่วยว่าการกระทรวงยุติธรรม และ คุณหญิงรุจี จินตกานนท์) มีบุตรธิดา รวม 3 คน
การศึกษา

นายบดี จุณณานนท์ สำเร็จการศึกษาระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย (รุ่นที่ 14) ซึ่งนายบดี ได้รับรางวัลศิษย์เก่าดีเด่นในปี พ.ศ. 2529 ระดับปริญญาโท สาขาบริหารธุรกิจ จาก Wayne State University
นอกจากนี้นายบดี จุณณานนท์ ยังได้รับปริญญาปรัชญาดุษฎีบัณฑิตกิตติมศักดิ์ สาขาวิชาเศรษฐศาสตร์ จากมหาวิทยาลัยรามคำแหง และผ่านการศึกษาอบรมหลักสูตรของวิทยาลัยป้องกันราชอาณาจักร อีกด้วย
การทำงาน

นายบดี จุณณานนท์ เริ่มรับราชการในสังกัดสำนักนายกรัฐมนตรี จนได้รับตำแหน่งผู้อำนวยการสำนักงบประมาณ ในปี พ.ศ. 2526 - พ.ศ. 2535 และครั้งที่สอง ในปี พ.ศ. 2536 - พ.ศ. 2538 นอกจากนั้น ยังได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2537 - ปัจจุบัน
นายบดี เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับแต่งตั้งเป็นสมาชิกวุฒิสภา ในปี พ.ศ. 2539
ในวันที่ 1 มกราคม พ.ศ. 2560 เขามีชื่อปรากฏตามหนังสือพิมพ์อีกครั้ง เนื่องจาก เขาเป็นประธานกรรมการบริหาร บริษัท พุทธธรรมประกันภัย จำกัด (มหาชน) ซึ่งเป็นบริษัท รถตู้ที่มีผู้เสียชีวิตจากอุบัติเหตุ ซื้อประกันภัยรถยนต์ ซึ่งปรากฏว่าผลประกอบการเป็นที่ขาดทุนมาโดยตลอด เลยมีการคาดว่าบริษัทประกันภัยที่ เขาเป็นประธานกรรมการบริหาร จะไม่มีเงินจ่ายให้บุคคลที่บาดเจ็บและเสียชีวิตจากอุบัติเหตุ
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2528 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2529 –  เหรียญจักรพรรดิมาลา (ร.จ.พ.)